മുഴുവന് അമേരിക്കന് പൗരന്മാരെയും ഒഴിപ്പിക്കുന്നതു വരെ സൈന്യം അഫ്ഗാനില് തുടരുമെന്ന് ബൈഡന് മുഴുവന് അമേരിക്കന് പൗരന്മാരെയും ഒഴിപ്പിക്കുന്നത് വരെ യുഎസ് സൈന്യം അഫ്ഗാനില് തുടരുമെന്ന് പ്രസിഡന്റ് ജോ ബൈഡന്. താലിബാന് ചര്ച്ചകളെ പിന്തുണക്കുന്നവെന്ന് അഫ്ഗാന് മുന് പ്രസിഡന്റ് അഷ്റഫ് ഗനി വ്യക്തമാക്കി. സര്ക്കാര് രൂപീകരണ ചര്ച്ചകള്ക്കിടെ രാജ്യത്ത് താലിബാന് വിരുദ്ധ പ്രക്ഷോഭവും ശക്തിയാര്ജ്ജിക്കുകയാണ്.1500ഓളം യുഎസ് പൗരന്മാര് ഇനിയും അഫ്ഗാനിസ്ഥാനില് നിന്ന് മടങ്ങാനുണ്ട്. അവരില് പലരെയും കാബൂള് വിമാനത്താവളം വഴി മടങ്ങാന് താലിബാന് അനുവദിക്കുന്നില്ലെന്നാണ് യു.എസ് ഉദ്യോഗസ്ഥര് പറയുന്നത്. ചെക്പോസ്റ്റുകളില് താലിബാന് അമേരിക്കന് പൗരന്മാരെ തടയുന്നതായും ആക്ഷേപമുണ്ട്. ഈ സാഹചര്യത്തിലാണ് മുഴുവന് അമേരിക്കന് പൗരന്മാരും അഫ്ഗാന് വിടുന്നത് വരെ യുഎസ് സൈന്യം അഫ്ഗാനിസ്ഥാനില് തുടരുമെന്ന് യു.എസ് പ്രസിഡന്റ് ജോ ബൈഡന് പ്രഖ്യാപിച്ചത്. അമേരിക്ക താലിബാന് കരാര് പ്രകാരം സെപ്തംബര് 11 വരെ സമയമുണ്ടെങ്കിലും ഓഗസ്റ്റ് 31നം മുഴുവന് സൈനികരെയും പിന്വലിക്കുമെന്നായിരുന്നു അമേരിക്കയുടെ പ്രഖ്യാപനം. അത് വൈകുമെന്ന സൂചനയാണ് ബൈഡന് നല്കുന്നത്. അതേ സമയം പുതിയ സര്ക്കാര് പ്രഖ്യാപിക്കുന്നതിനുള്ള ചര്ച്ചകള് ഊര്ജിതമാക്കുകയാണ് താലിബാന്. എന്നാല് അഫ്ഗാനിസ്ഥാന് പതാക നീക്കം ചെയ്യുന്നതിനെതിരെ കിഴക്കന് നഗരമായ ജലാലാബാദില് ആരംഭിച്ച താലിബാന് വിരുദ്ധ പ്രതിഷേധം രാജ്യത്തിന്റെ മറ്റ് ഭാഗങ്ങളിലേക്കും വ്യാപിക്കുകയാണ്. പ്രതിഷേധത്തിന് നേരെ നടന്ന വെടിവെപ്പില് 3 പേര് മരിച്ചതായും 15 ഓളം പേര്ക്ക് പരിക്കേറ്റതായും റിപ്പോര്ട്ടുണ്ട്. രാജ്യത്തെ ഖോസ്ത് പ്രവിശ്യയിലും പാഞ്ച് ഷീര് പ്രവിശ്യയിലും പ്രതിഷേധക്കാര് തെരുവിലിറങ്ങി. പ്രതിഷേധക്കാര്ക്ക് നേരെ ഉണ്ടായ അക്രമ സംഭവങ്ങളെ തുടര്ന്ന് അഫ്ഗാനിസ്ഥാനില് കൂട്ടപ്പലായനവും തുടരുകയാണ്.